# Alphons Diepenbrock

Alphonsus Johannes Maria Diepenbrock (Amsterdam, 2 de setembre de 1862 – 5 d'abril de 1921) va ser un compositor neerlandès.

## Biografia

Alphonsus no va ser un músic amb formació acadèmica. Criat en una pròspera família catòlica, malgrat mostrar la seva capacitat musical de molt infant, l'expectativa era que ingressara a la Universitat en lloc del Conservatori. Així Pel qual estudià de valent els clàssics en la Universitat d'Amsterdam, guanyant el doctorat cum laude el 1888 amb una tesi en llatí sobre la vida de Sèneca. El mateix any es convertí en mestre, una feina què ocupà fins al 1894, quan prengué la decisió de dedicar-se a la música. Com a compositor fou completament autodidacte.
Creà un estil musical en què, en una forma molt personal, va combinar la polifonia del segle xvi amb el cromatisme wagnerià, als quals va afegir en els seus últims anys el refinament impressionista que trobà en la música de Claude Debussy.
La seua obra, predominantment vocal, es distingeix per l'alta qualitat dels texts utilitzats. A banda dels antics dramaturgs grecs i de la literatura llatina, fou inspirat per, entre d'altres, per Goethe, Novalis, Vondel, Brentano, Hölderlin, Heinrich Heine, Nietzsche, Baudelaire i Verlaine.
Com a director, dirigí moltes obres contemporànies, incloent-hi la Simfonia núm. 4 de Mahler al Concertgebouw, així com obres de Gabriel Fauré i Debussy.
Al llarg de la seva vida, Diepenbrock continuà amb el seu interès en l'àmbit cultural en el sentit més ampli, continuant com a expert en els clàssics i publicant obres sobre literatura, pintura, política, filosofia i religió. De fet durant la seva vida es va infravalorar el seu talent musical. Tot i això, Diepenbrock va ser una figura molt respectada entre els cercles musicals. Contava entre els seus amics amb Mahler, Richard Strauss i Arnold Schönberg.

## Obres

* Missa in die festo 1891
* Te Deum 1897
* Hymne an die Nacht 1899
* Vondels vaart naar Agrippine 1903
* Im Grossen Schweigen 1906
* Die Nacht 1911
* Marsyas 1910
* Gijsbreght van Aemstel 1912
* De Vogels 1917
* Elektra 1920

## Referències

* ↑ (neerlandès) Diepenbrock, Alphonsus Joannes Maria a Biografisch Woordenboek van Nederland
* ↑ Reeser, Eduard: Een eeuw Nederlandse muziek 1815-1915. Amsterdam, 1950, pag. 232. Tweede druk, 1986, pag. 181. ISBN 90 214 7925 7

## Bibliografia

* Diepenbrock, Alphons: Ommegangen. Verzamelde opstellen. Amsterdam, 1922.
* Cor Backers: Nederlandsche componisten van 1400 tot op onzen tijd. J. Philip Kruseman, 's-Gravenhage, 1941. - (Beroemde musici, deel XXII), pag. 84 - 95. - Bevat gedetailleerde werkenlijst.
* Reeser, Eduard (red.) i.s.m. Thea Diepenbrock: Verzamelde geschriften van Alphons Diepenbrock. Utrecht, 1950. Ook in de Digitale bibliotheek voor de Nederlandse letteren.
* Reeser, Eduard (red.): Alphons Diepenbrock - Brieven en documenten. Dl. 1-9. Den Haag, 1962-1998. ISBN 978-90-6375-082-4
* Paap, Wouter: Alphons Diepenbrock. Een componist in de cultuur van zijn tijd. Haarlem / Bussum, 1980. ISBN 90-228-4928-7
* Samama, Leo: Alphons Diepenbrock. Componist van het vocale. Amsterdam, 2012. ISBN 978-90-8964-428-2

## Enllaços externs

* J. van der Veen: Alphons Diepenbrock a Biografisch Woordenboek van Nederland
* Vídeo de Missa in die festo o.l.v. Andre Vandernoot
* Alphons Diepenbrock Catàlec d'obres d' Alphons Diepenbrock
* Gerard van der Leeuw: Alphons Diepenbrock and the European world of composers at the fin-the siècle.